stanford-oval/wikipedia huggingface dataset:
Sierra Nevada Corporation

| Sierra Nevada Corporation |
| --- | --- |

Yritysmuoto:  yksityinen
Perustettu:  1963
Kotipaikka:  Sparks, Nevada
Henkilöstö:  4000
Tytäryhtiöt:  Sierra Space
Omistaja:  Fatih Ozmen ja Eren Ozmen
Kotisivu:  https://www.sncorp.com/
Infobox OKVirheellinen NIMI-arvo: 
Sierra Nevada Corporation (lyh. SNC) on yhdysvaltalainen Sparksissa, Nevadassa sijaitseva vuonna 1963 perustettu ilmailu-, elektroniikka-, tekniikka-, sekä teollisuusalan yhtiö. Sen omistaa kaksi turkkilaista miljardööriä, Fatih sekä Eren Ozmen. Sierra Nevadalla on yhteensä yli 40 eri toimitilaa ympäri Yhdysvaltoja sekä Eurooppaa. Yritys tekee yhteistyötä Nasan kanssa. SNC on rakentanut eri osia 14 eri Mars -luotaimeen, muun muassa Curiosity- sekä Perseverance-luotaimiin. Yritys myös tekee yhdessä Nasan kanssa Dream Chaser -avaruuslentokonetta.
Sierra Nevadalla on tytäryhtiö nimeltä Sierra Space, yksityinen kaupallinen avaruustoimialan yritys, jonka tarkoituksena on kehittää muun muassa uudelleen käytettävä avaruuslentokone sekä kaupallinen avaruusasema.
Agape (kristinusko)

Agape tarkoittaa jumalallista rakkautta, Jumalan vaikuttamaa rakkautta. Sanaa agape käytetään uudessa testamentissa ennen kaikkea tästä merkityksestä. Sanalla viitataan myös ensimmäisten kristittyjen rakkausateriaan.  Agape on kristinuskon oppien mukaan rakkauden korkein muoto.lähde?
Ominaisuudet

1. Korinttilaiskirjeen luvussa 13 luetellaan agape-rakkauden ominaisuudet:
Rakkaus on pitkämielinen
Rakkaus on lempeä
Rakkaus ei kadehdi
Rakkaus ei kerskaa
Rakkaus ei pöyhkeile
Rakkaus ei käyttäydy sopimattomasti
Rakkaus ei etsi omaansa
Rakkaus ei katkeroidu
Rakkaus ei muistele kärsimäänsä pahaa
Rakkaus ei iloitse vääryydestä
Rakkaus iloitsee yhdessä totuuden kanssa
Rakkaus kaikki se peittää, kaikki se uskoo, kaikki se toivoo, kaikki se kärsii.
Rakkaus ei koskaan häviä
Tavoite

Agape-rakkauden tarkoitus on saada ihmiset toimimaan Jumalan mielenmukaisella tavalla ja saada ihmiset kuuliaisiksi Jumalan sanalle ja tahdolle. Pyhä Henki vaikuttaa ihmisissä jumalallista agape-rakkautta, jota Jumala on vuodattanut ihmisten sydämiin.
Bottiverkko

Bottiverkko eli botnet koostuu joukosta tietokoneohjelmia (botteja), jotka ovat kytkeytyneet toisiinsa tietoverkon kuten internetin, välityksellä. Bottiverkolla on yleensä jokin tavoite, esimerkiksi hyväntahtoinen IRC-kanavan kontrollointi. Tarkoitusperä voi olla myös pahantahtoinen, kuten roskapostitus tai osallistuminen palvelunestohyökkäykseen.
Sana botnet tulee englanninkielisistä sanoista robot ja network.
Bottiverkkoja on käytetty syöttämään sosiaaliseen mediaan sisältöä, joka näyttää ihmisen tekemältä mutta on todellisuudessa ChatGPT:n tuottamaa. Botit käyttävät valepersoonia, jotka vastaavat toisilleen, käyttävät varastettuja kuvia, mainostavat haitallisia verkkosivustoja ja levittävät haitallisia kommentteja. Joitakin bottiverkkoja käytetään tiedonharavointiin, jolloin kuormitus levitetään sadoille tuhansille eri IP-osoitteille. Haravointibotit käyttävät satunnaisia tunnisteita, joilla ne pyrkivät välttämään havaitsemista, ja ne pyrkivät sulautumaan asiallisen liikenteen joukkoon.
Esimerkkejä > Kiina

Cardiffin yliopisto selvitti Kiinan bottiverkoston laajan roolin Yhdysvaltain presidentinvaaleissa 2020. Se jakoi ensimmäisenä valheellista videota muka varastettujen äänestyslipukkeiden polttamisesta, kehotti väkivaltaan Trumpin toisen kauden mahdollistamiseksi juuri ennen kuin tammikuun 6. 2021 Trumpin kannattajat hyökkäsivät kongressirakennukseen, ja vertasi Washingtonin mellakoita Hongkongin mielenosoituksiin demokratian puolesta. Kiinan bottiverkko lähetti myös muita vaalivilppiväitteitä ja vihamielisiä viestejä Trumpista ja Bidenista. Tutkimuksen mukaan operaatio oli hyvin edistynyt ja organisoitu, eikä tavallisilla kiinalaisilla ole pääsyä Twitteriin. Kiina näyttää omaksuneen Venäjän vaikutuskeinoja.
Astarte

Astarte
Astarte (alk. kreikkalainen Ἀστάρτη, Astarte, Ishtar tai Ashtart) oli seemiläinen hedelmällisyyden jumalatar, jota sidonilaiset palvoivat, ja joka oli myös taivaan kuningatar ja Kuun- ja sodan jumalatar. Hän samaistuu babylonialaisten Ištariin, heprealaisten As´tarotiin tai Esteriin (עשתרת tai אסתר, translitteroituna Ashtoreth, Ester) ja assyrialaisten ja syyrialaisten Atargatisiin. Astarten muita nimiä olivat Istar Babyloniassa, Inanna sumerilaisilla ja Baalat Kanaanissa. Astarte-jumala mainitaan Raamatussa useita kertoja. Astarten ja Ištarin vertauskuvana oli Venus.
Astarte oli alun perin babylonialainen puujumalatar, myöhemmin Astartea palvottiin hedelmällisyyden jumalattarena, jonka heprealainen nimi oli Asera. Hänelle rakennettiin palvontapaikkoja, aserakarsikkoja karsituista puista. Astarten puoliso oli Ēl ja poika Baal.
Astarten tunnukset olivat leijona, hevonen, sfinksi, kyyhky, ja tähti (ympyrän sisällä planeetta Venus). Kuvataan usein alastomana.
Astarte kuvattiin joskus äiti-jumalana lapsi käsivarrellaan, useimmiten kuitenkin alastomana. Astartea palvottiin erinimisenä koko Lähi-idässä, myös muinaisessa Israelissa, Egyptissä, Roomassa ja Kreikassa. On mahdollista että Astarte ja soturijumalatar Anat olivat yksi ja sama jumala, joko alkujaan tai yhteen sulauduttuaan.
Astarte - Tell Abu Hawam, Haifa, Israel
Aiheesta muualla

Wikimedia Commonsissa on kuvia tai muita tiedostoja aiheesta .
Raamattuhaku hakusanalla Astarte (Kirkkoraamattu 1933/1938)
Arvid Bjerke

| Arvid Bjerke |
| --- | --- |

Henkilötiedot
Syntynyt: 26. joulukuuta 1880 Göteborg, Ruotsi
Kuollut: 1952 Tukholma, Ruotsi
Ammatti:  arkkitehti
Arkkitehti
Merkittävät työt:  Göteborgin taidemuseo
Arvid Bjerke (26. joulukuuta 1880 Göteborg – 1952 Tukholma) oli ruotsalainen arkkitehti. Hän vaikutti erityisesti Göteborgissa 1900-luvun alkuvuosikymmeninä. Bjerken tunnetuimpia töitä on Sigfrid Ericsonin kanssa suunniteltu Göteborgin taidemuseo.
Töitä

Rambergsskolan, Göteborg
Göteborgin taidemuseo
Aiheesta muualla

Kuvia tai muita tiedostoja aiheesta Arvid Bjerke Wikimedia Commonsissa
| --- | --- |
Auktoriteettitunnisteet: Taiteenala :  KulturNav
Rauhanturvaaminen

YK:n itse johtamat rauhanturvaoperaatiot. Tummansininen = nykyiset, vaaleansininen = entiset.
Rauhanturvaaminen on tapa, jolla yritetään auttaa valtioita ja muita kiistanalaisia osapuolia luomaan olosuhteet pysyvälle rauhalle. Yleensä termillä viitataan YK:n rauhanturvajoukkoihin, joiden mandaatti perustuu YK:n peruskirjan lukuihin VI (riitojen rauhanomainen selvittely: artiklat 33–38) tai VII (aktiiviset toimenpiteet rauhaa ja turvallisuutta uhkaavissa tilanteissa: artiklat 39–51.)
Suomalaiset rauhanturvaajat

Suomalaisia on ollut rauhanturvaamistehtävissä vuodesta 1956 38 000 ja tehtävälähtöjä on ollut 47 000 kolmessakymmenessä operaatiossa.
Ensimmäiset suomalaiset rauhanturvaajat lähtivät Suezin UNEF I -operaatioon marraskuussa 1956. Suomalaiset ovat osallistuneet kaikkiaan 31 operaatioon. Tällä hetkellä (10/2008) suomalaisia rauhanturvaajia toimii YK:n, Naton tai EU:n operaatiossa esimerkiksi:
ISAF, International Security Assistance Force, Afganistan tammikuusta 2002 lähtien.
EUFOR Althea, EU:n sotilaallinen kriisinhallintaoperaatio, Bosnia ja Hertsegovina vuodesta 2004.
UNMOGIP, United Nations Military Observer Group in India and Pakistan, Intia ja Pakistan, suomalaisia mukana vuodesta 1961.
EUFOR RD Congo, Kongo, YK:n valtuuttama monikansallinen EU-johtoinen sotilaallinen kriisinhallintaoperaatio kesäkuusta 2006
KFOR, Kosovo Force, YK:n valtuuttama monikansallinen Naton johtama rauhanturvaoperaatio, Serbia ja Montenegro kesäkuusta 1999.
UNMIL, United Nations Mission in Liberia, Liberia vuodesta 2003.
UNTSO, United Nations Truce Supervision Organisation, Egypti, Israel, Libanon ja Syyria suomalaisia mukana vuodesta 1961.
UNMIS, United Nations Mission in Sudan, Sudan, vuodesta 2005.  Esikunnassa työskentelee kolme suomalaista esikuntaupseeria, lisäksi EU Support to AMIS II -operaatiossa on yksi suomalainen esikuntaupseeri.
EUFOR TCHAD/RCA, EU:n rauhanturvaoperaatiossa Tšadissa palvelee 60 suomalaista vuodesta 2008 alkaen.
Lisäksi merkittävä määrä suomalaisia rauhanturvaajia on toiminut:
UNFICYP, United Nations Peacekeeping Force in Cyprus, Kypros vuosina 1964–2005
UNIFIL, United Nations Interim Force in Lebanon vuosina 1982–2001,2006–2007 ja toukokuusta 2012 eteenpäin.
UNDOF, United Nations Disengagement Observer Force Golan:lla Israelin ja Syyrian välissä vuosina 1979–1993
Vuoden 2008 alussa Suomi osallistui EU:n johtamaan kriisinhallintaoperaatioon keskeisessä Afrikassa Tšadissa. Joukon vahvuus on noin 60 sotilasta.  Heinäkuussa 2008 Suomi lisäsi vahvuuttaan Kosovon KFOR-operaatiossa, koska Suomi otti johtovaltiovastuun Keskisessä Taisteluosastossa. Vuonna 2009 suomalaisjoukon vahvuus pienenee voimakkaasti.
Suomalaiset rauhanturvaajat > Koulutus Suomessa

Suomessa vapaaehtoiseksi rauhanturvaajaksi hakeudutaan nykyään jatkuvan haun kautta suoraan Porin Prikaatiin. Ilmoittautua voivat asepalveluksen suorittaneet reserviläiset. Koulutusta tehtäviin annetaan Suomessa pääsääntöisesti Porin prikaatissa Säkylässä sekä tarkkailijatehtäviin Puolustusvoimien kansainvälisessä keskuksessa Hyrylässä. Osa koulutuksesta toteutetaan yhteisesti muiden Pohjoismaiden kanssa valtioiden välisen NORDCAPS-yhteistyön perusteella Norjassa, Ruotsissa ja Tanskassa.
Suomalaiset rauhanturvaajat > Järjestötoiminta Suomessa

Rauhanturvaajat ovat Suomessa järjestäytyneet Suomen Rauhanturvaajaliitoksi. Järjestö muutti vuonna 2005 nimensä, aiempi nimi oli Suomen Sinibarettiliitto. Nimenmuutos oli tarpeen sillä kaikki rauhanturvaaminen ei enää tapahdu sinibarettisissa YK-johtoisissa operaatioissa vaan myös Nato-johtoisissa operaatioissa, joilla ei ole YK:n suoraa mandaattia. Näissä operaatioissa palvelevat käyttävät kansallista, vihreää barettia. Suurin osa sinibarettiyhdistyksistä on muuttanut nimensä rauhanturvaajien yhdistyksiksi.
Rauhanturvaamismaita

Pientä joukkoa maita, jotka ovat olleet aktiivisia rauhanturvaamisessa 1950- ja 1960-luvuilta alkaen kutsutaan rauhanturvaamisen ystäviksi.lähde? Näitä maita on ollut 14.lähde? Viime aikoina rauhanturvaamisesta on tullut suosittu tapa korostaa rauhantahtoista ulkopolitiikkaa ja monet kehitysmaista ovat liittyneet rauhanturvamaiden joukkoon. Nyt rauhanturvamaita on jo vajaat 70.
Yhdistyneet kansakunnat maksaa rauhanturvamaille keskivertaista korvausta, minkä vuoksi osan kalliin palkka- ja hintatason maista saa palautuksena vain osan Yhdistyneiltä kansakunnilta rauhanturvatoimintansa kustannuksista. Toisaalta maat, missä sotilaiden palkkataso on alhainen, voivat saada rauhanturvatoiminnasta toimintaylijäämää, joten niille se on myös valtiontaloudellisesti kannattavaa toimintaa. Näin ollen voi muodostua tilanteita, missä saman maanosan maat turvaavat rauhaa Yhdistyneiden kansakuntien mandaatilla toisissa saman maanosan maissa, mihin niillä voi olla hyvä kulttuurinen tuntemus. Näin on tapahtunut erityisesti Afrikan mantereella.
Yleensä vanhat rauhanturvamaat toimivat omalla kalustollaan ja omalla varustuksellaan saaden osan kustannuksista takaisin Yhdistyneiltä kansakunnilta, kun taas uudet rauhanturvamaat, millä on tarjota runsaslukuisesti joukkoa voivat sopia siitä, että Yhdistyneet kansakunnat järjestää varustuksen. Tyypillisesti tällaiset kehitysmaista kotoisin olevat joukot toimivat kriiseissä, jotka eivät ole saaneet laajaa kansainvälistä huomiota, esimerkkinä Liberia.
Tunnustukset

YK:n rauhanturvajoukot saivat Nobelin rauhanpalkinnon vuonna 1988.
Aiheesta muualla

Wikimedia Commonsissa on kuvia tai muita tiedostoja aiheesta .
Suomalaisten rauhanturvaajien merkit, saunat ja postikortit
Ylen Elävä arkisto: Suomen ensimmäiset rauhanturvaajat
Ylen Elävä arkisto: YK-miehet lähtivät Kyprokseen vahtimaan rauhaa ja näkemään maailmaa
Ylen Elävä arkisto: Rauhanturvaajien liikunta Libanonissa
Ylen Elävä arkisto: Rauhanturvaajat
Suomalaisten osanottamat rauhanturvaoperaatiot 1956–2006
YK:n peruskirja
YK:n rauhanturvaoperaatioita koskeva asiantuntijaryhmän raportti
Puolustusvoimat: Rauhanturvaajaksi
Hölkkäri On Web ry:n sivusto
Suomen Rauhanturvaajaliiton sivut
Findikaattori - sotilaallisiin kriisinhallintaoperaatioihin osallistuneet, aikasarja vuodesta 2000 alkaen
Kirjallisuus

Heikkinen, Esko: Sinibaretit tulen alla. Tehtävä Kashmirissa. Minerva: Gummerus Jyväskylä 2006
Salonius-Pasternak, Charly & Visuri, Pekka: Suomi rauhanturvaajana 1991 - 2006. Puolustusministeriö 2006
Virtanen, Rauli: Suezilta Afganistaniin: suomalaiset rauhaa turvaamassa.  WSOY, 2011.  ISBN 978-951-0-37872-4  (suomeksi)
Nobelin rauhanpalkinnon saajat
| --- | --- |
1901–1925: 1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950: 1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975: 1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000: 1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–: 2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat 
Muut:  Encyclopedia of Modern Ukraine 
YK:n joukkoja Eritreassa tarkkailemassa Etiopian–Eritrean rajaa.
Australialaisia rauhanturvaajia Itä-Timorissa vuonna 2002.
Suomalaisten kriisinhallintajoukkojen sekä kv. valmiusjoukon barettimerkki.
Suomalaisia sotilaita osallistui EUFOR RD Congo-operaatioon vuonna 2006.
Rauhanturvaajien käyttämä sininen kypärä.
Valérie Grenier

| Mitalit | Mitalit | Mitalit |  |
| --- | --- | --- | --- |
|  Valérie Grenier vuonna 2023. |  Valérie Grenier vuonna 2023. |  Valérie Grenier vuonna 2023. |  |
Maa:   Kanada
Naisten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Courchevel / Méribel 2023 | joukkuekilpailu |  |
Valérie Grenier (s. 30. lokakuuta 1996) on kanadalainen alppihiihtäjä, joka edustaa Mont Tremblantia.
Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Kymmenen parhaan joukkoon hän sijoittui ensimmäisen kerran joulukuussa 2018 oltuaan Lake Louisen supersuurpujottelussa viides. Kolmen parhaan joukkoon ja samalla ensimmäiseen voittoonsa hän laski tammikuussa 2023 Kranjska Goran suurpujottelussa. Hän oli samalla kaudella kolmas Soldeun suurpujottelussa. Grenier voitti Kranjska Goran suurpujottelun jälleen tammikuussa 2024; jälkimmäisen laskun radan oli suunnitellut hänen valmentajansa Pierre Miniotti. Tammikuussa 2024 hän saavutti Cortina d'Ampezzon ensimmäisessä syöksylaskussa jaetun kolmannen sijan yhdessä Christina Agerin ja Sofia Goggian kanssa.
Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi. Courchevelin / Méribelin MM-kilpailuissa 2023 hän saavutti pronssia joukkuekilpailussa ja oli alppiyhdistetyssä neljästoista. Saalbachin MM-kilpailuissa 2025 hän sijoittui suurpujottelussa 14:nneksi.
Maailmancupin osakilpailuissa kolmen parhaan joukossa

| 0 | 1 | 2 | 3 |
| --- | --- | --- | --- |
| Päivämäärä | Paikka | Laji | Sija |
| 7. tammikuuta 2023 |  Kranjska Gora | Suurpujottelu | 1. |
| 19. maaliskuuta 2023 |  Soldeu | Suurpujottelu | 3. |
| 6. tammikuuta 2024 |  Kranjska Gora | Suurpujottelu | 1. |
| 26. tammikuuta 2024 |  Cortina d'Ampezzo | Syöksylasku | 3. |
Rippi-isä

Rippi-isä on pappi tai pappismunkki, jolle ripittäydytään vakituisesti. Rippi-isät ovat yleisiä ortodoksisessa, roomalaiskatolisessa, Idän katolisissa kirkoissa tai orientaalisessa kirkossa. Useimmat protestantit eivät noudata rippi-isäkäytäntöä, poikkeuksena anglikaanit. lähde?
Ortodoksinen kirkko

Luostareissa rippi-isän tehtävään yleensä määrätään joku vanhempi pappismunkki; yleensä kysymyksessä oli skeemapappismunkki, niin kauan kuin skeemamunkkeja yleensäkin oli olemassa.
Rippi-isä ottaa vastaan luostarin asukkaiden ja myös luokseen saapuneiden pyhiinvaeltajien synnintunnustukset vastaan ja antaa heille synninpäästön. Valamon ja Lintulan luostareissa oli tapana, että ripittäytyjä koputti rippi-isän keljan ovelle ja lausui Jeesuksen rukouksen: Herra Jeesus Kristus, Jumalan Poika, armahda minua syntistä. Kun huoneesta vastattiin 'Amen' niin oven voi avata ja astua sisään.
Monet pyhiinvaeltajat ripittäytyvät myös kirkossa jumalanpalveluksen yhteydessä.   Uuden Valamon rippi-isänä toimi isä skeemaigumeni Johannes, jolla oli paljon rippilapsia myös luostarin ulkopuolella maailmassa. Hänellä oli laaja kirjeenvaihto rippilapsiensa kanssa ja hänen syvällisistä ohjauskirjeistään on Valamon luostari julkaissut kirjan, Valamon vanhuksen kirjeitä. Kirjailija Tito Colliander ja hänen vaimonsa Ina Colliander olivat vanhus Johanneksen rippilapsia.
Yleensäkin rippi-isä toimii hengellisenä ohjaajana jonka tehtävänä on huolehtia ettei kenenkään hengellinen hätä jää huomaamatta ja parantamatta.
Seurakunnissa on vakiintuneena tapana, että kukin seurakuntalainen valitsee vakituisen rippi-isän, joskin kenen papin tahansa puheille voi mennä mihin vuorokauden aikaan tahansa, jos tilanne sitä vaatii.
Isä arkkipiispa Paavali toi Suomeen Amerikan ortodoksisessa kirkossa kehitetyn alkukirkollista vastaavan yhteisen synnintunnustuksen. Siinä toimittava pappi lukee alkurukoukset ja sen jälkeen luettelee yleisiä rikkomuksia ja syntejä ja kysyy ripittäytyjiltä katuvatko he. Lopuksi ripittäytyjät tulevat yksi kerrallaan polvistumaan ristin ja evankeliumikirjan eteen saadakseen synninpäästön.
Tätä käytäntöä noudatetaan erityisesti suurten juhlapyhien alla, kun on paljon ripittäytyjiä.
Rippi eli katumuksen sakramentti kuuluu ortodoksisen kirkon pyhiin sakramentteihin.
Roomalaiskatolinen kirkko

Roomalaiskatolisen kirkon käytäntö on hyvin samankaltainen; oikeastaan merkittävin ero läntisessä riituksessa on rippituolin käyttö; se on kaksiosainen komero, jossa pappia ja ripittäytyjää erottaa seinä jossa on ristikollinen ikkuna, jonka kautta keskustelu tapahtuu. Myös synninpäästössä on eroa: kun ortodoksi polvistuu ja saa päänsä päälle papin epitrakiilin tai piispan omoforin liepeen synninpäästön ajaksi, roomalaiskatolinen pappi puolestaan vain siunaa ripittäytyjän ristinmerkillä ja määrää kuinka monta eri rukousta katujan tulee käydä lukemassa kirkon alttarin ääressä. Myös sanamuodossa on eroa: roomalaiskatolinen pappi sanoo Ego te absolvo eli Annan sinulle synninpäästön kun ortodoksipapin sanat kuuluvat:
»Jumala antakoon sinulle hengellinen lapseni kaikki syntisi anteeksi ja minä kelvoton pappi hänen minulle antamalla vallalla päästän sinut synneistäsi»
Roomalaiskatolisen kirkon bysanttilainen riitus eli uniaatit käyttävät täysin ortodoksista menettelyä.
Muut kirkot

Orientaaliortodoksiset kirkot, eritotet koptit ja armenialaiset, noudattavat aivan samaa menettelytapaa kuin muutkin ortodoksit. Rooman kirkon alaisiksi aikoinaan siirtyneet, mm. kaldealaiskristityt, käyttävät roomalaiskatolista tapaa.
Anglikaanit noudattavat myös roomalaiskatolista riitusta omin painotuksin.
Fazer-liiga 1994–1995

Fazer-liigana tunnettiin jääkiekon 1. divisioonan ylempi loppusarja. 1. divisioona aloitettiin 12 joukkueen sarjana, josta jouluna pudotettiin kaksi joukkuetta (Ketterä ja Karhu-Kissat). Nämä saivat jatkaa niin sanotussa Fazer-liigan noususarjassa, josta Karhu-Kissat kuitenkin luopui.
1. divisioonan runkosarja

1. SaiPa 40 (maalit: 145–78 ,28 ottelua)
2. KooKoo 38 (121–87)
3. SaPKo 35 (97–70)
4. Hermes 32 (124–98)
5. Kiekko-67  32 (102–88)
6. FoPS 30 (154–120)
7. Reipas 27 (96–123)
8. Haukat 26 (93–119)
9. Junkkarit 23 (107–140)
10. KooVee 20 (93–119)
11. Karhu-Kissat 17 (76–115) (yleisöä 311/ottelu)
12. Ketterä 16 (98–149) (yleisöä >750/ottelu)
Fazer-liiga

| Fazer-liiga | O | V | T | H | P | TM | PM | Yleisö ka>  |
| --- | --- | --- | --- | --- | --- | --- | --- | --- |
| SaiPa | 46 | 34 | 0 | 12 | 68 | 241 | 137 | 1936 |
| KooKoo | 46 | 27 | 4 | 15 | 58 | 199 | 157 | 1439 |
| Kiekko-67 | 46 | 24 | 6 | 16 | 54 | 181 | 148 |   252 |
| Hermes | 46 | 22 | 2 | 22 | 46 | 185 | 172 | 1767 |
| SaPKo | 46 | 21 | 4 | 21 | 46 | 153 | 150 | 1135 |
| Haukat | 46 | 19 | 8 | 19 | 46 | 165 | 183 |   916 |
| FoPS | 46 | 21 | 2 | 23 | 44 | 235 | 197 |   684 |
| Reipas | 46 | 18 | 6 | 22 | 42 | 155 | 201 | 1062 |
| KooVee | 46 | 20 | 0 | 26 | 40 | 155 | 186 | 1057 |
| Junkkarit | 46 | 19 | 1 | 26 | 39 | 178 | 226 |   606 |
Parhaat pistemiehet

| Nimi | seura | Ot | M | S | P | J | +/- |
| --- | --- | --- | --- | --- | --- | --- | --- |
| Ari Santanen | SaiPa | 46 | 29 | 44 | 73 | 55 | +56 |
| Tommi Vali | FoPS | 46 | 24 | 43 | 67 | 12 | +14 |
| Tero Hämäläinen | SaiPa | 46 | 37 | 26 | 63 | 28 | +43 |
| Jyrki Silius | SaiPa | 45 | 23 | 37 | 60 | 18 | +57 |
| Jari Multanen | Reipas | 39 | 16 | 39 | 55 | 54 | +2 |
| Jani Uski | Reipas | 45 | 24 | 29 | 53 | 40 | -5 |
| Marko Lapinkoski | Hermes | 44 | 18 | 34 | 52 | 14 | -3 |
| Mikko Nieminen | Hermes | 45 | 26 | 25 | 51 | 16 | +2 |
| Petri Kujala | FoPS | 42 | 25 | 26 | 51 | 116 | +6 |
| Mikko Laaksonen | KooKoo | 45 | 17 | 34 | 51 | 74 | +8 |
| Pasi Vuorela | FoPS | 46 | 28 | 22 | 50 | 36 | +8 |
| Pasi Kangas | Hermes | 42 | 18 | 32 | 50 | 38 | -2 |
Liigakarsinta

Pääartikkeli: Jääkiekon SM-liigan karsinnat 1995
SaiPa – Haukat 4–1 , 3–1 ja 5–2
Kiekko -67 – Hermes 4–3 , 7–1 ja 5–2
KooKoo – SaPKo 1–2 , 2–4 , 4–2 ja 1–5
Ilves – SaPKo 3–1 , 3–1 , 2–5 ja 3–1
SaiPa – Kiekko -67  4–3(ja), 1–2 , 12–4 ja 4–3(ja)
Ilves – SaiPa 5–4 , 6–3 ja 5–3
Ilves säilytti SM-liigapaikkansa.